
Finansministeriet indfører krav om skyggeprisafrapportering og 
følsomhedsvurderinger for CO2 i vejledningen. 


Finansministeriet ændrer den samfundsøkonomiske vejledning således, at der ind- 
føres krav om afrapportering af CO2-skyggepriser ved alle samfundsøkonomiske 
analyser, der vurderes at have klimaeffekter. 


Konkret indføres desuden krav om, at det i de analyser — hvor der indgår en CO2 
pris - tydeligt fremgår, at dette er tilfældet. Ligeledes indføres der i den forbindelse 
et krav om, at der, som en del af det samfundsøkonomiske resultat, også skal præ- 
senteres følsomhedsberegninger ved brug af andre CO--priser end den gældende 
fastsatte nøgletalsværdi for CO2. 


Med disse nye krav bliver det for alle nye initiativer muligt at vurdere deres om- 
kostningseffektivitet relativt til 70 procent målsætningen, når der udføres sam- 
fundsøkonomiske vurderinger — også selvom der er tale om initiativer, som ikke i 
udgangspunktet er tænkt som en del af en klimaplan. 


Det vil med de nye retningslinjer eksempelvis være muligt at sammenligne de 
fundne skyggepriser med pejlemærker knyttet til 70 procentmålsætningen, som en 
indikation på, om en given skyggepris ved et initiativ er højt eller lavt i den forbin- 
delse. 


Finansministeriet vil ikke lægge sig fast på, hvilke alternative CO>--priser, der skal 
udføres beregninger på ved følsomhedsanalyserne, men vil i stedet lade det være 
op til dem, der udfører de samfundsøkonomiske analyser at kunne redegøre fag- 
ligt for, hvorfor det er relevant at lave følsomhedsberegninger på deres alternative 
CO-priset. 


På denne måde sikres, at klimahensynet altid vil kunne inddrages, når samfunds- 
økonomiske analyser indgår som en del af beslutningsgrundlaget. 

